Silver vir Ruan by Statebond | for sale - Vaal Triangle
Home » Silver vir Ruan by Statebond
Silver vir Ruan by Statebond
Published by fcoetsee On Oct 21
VANDERBIJLPARK. – Die Isle of Man, geleë in die Ierse see, is 'n gunsteling bestemming vir die alombe-kende Jeremy Clarkson en die Top Gear-produksiespan. Die eenvoudige aantrekkingskrag is nie net die estetiese waarde van die eiland nie, maar ook die eiland se buigbare spoedbeperkings.
Vroeër vandeesmaand het die toerisme-bedryf op die eiland 'n welkome inspuiting gekry maar oor 'n heeltemal ander rede.
Die junior Statebondspele  het van 7 tot 13 Augustus op die eiland plaasgevind. Benewens Suid-Afrika se welslae by die spele het die Vaaldriehoek se afvaardi-ging van drie atlete uitstekend gevaar.
Hoewel Izelle Neuhoff se voorbereiding weens siekte in die aanloop tot die spele nie ideaal was nie het sy ΓÇÿn vierde plek in ΓÇÿn tyd van 63.80 losgehardloop.
Die wedloop is deur die Aussie Ta-tum Shaw in 'n tyd van 60.49 gewen.
Die Langasem Katleho Dyoyi (5:56:91) van die HTS Carel de Wet  het 'n bronsmedalje in die 2 000 m-hindernisse vir seuns verower, maar die man van die oomblik was ongetwyfeld die Hoërskool Vereeniging se atletiek-wünderkind, Ruan Combrinck, wat met 'n afstand van 18.57m 'n silwermedalje verdien het
Hy is net-net deur Navjetdeep Singh van Indië uitgestof wat goud met 'n poging van 18.81 m gewen het. Dié afstand is wel binne Combrinck se bereik.
Dit dit is bloot net 'n kwessie van tyd wanneer die fris blondekop op die internasionale verhoog sy belofte gestand doen.
Tydens die wêreld jeugspele vroeër vanjaar in Frankryk was hy ongelukkig dat sy beste stote nie getel het nie, maar sy vermoë  om sulke teleurstellings te verwerk en terug te veg is die teken van 'n ware kampioen.